CELEX: 62017TN0312
Language: ro
Date: 2017-06-01 00:00:00
Title: Cauza T-312/17: Acțiune introdusă la 1 iunie 2017 – Campbell/Comisia

31.7.2017   
            
            
               RO
            
            
               Jurnalul Oficial al Uniunii Europene
            
            
               C 249/31
            
         Acțiune introdusă la 1 iunie 2017 – Campbell/Comisia
   (Cauza T-312/17)
   (2017/C 249/47)
   Limba de procedură: engleza
   
      Părțile
   
   
      Reclamant:: Liam Campbell (Dundalk, Irlanda) (reprezentant: J. MacGuill, solicitor)
   
      Pârâtă: Comisia Europeană
   
      Concluziile
   
   Reclamantul solicită Tribunalului:
   
               —
            
            
               anularea deciziei Comisiei din 7 aprilie 2017 prin care s-a respins cererea reclamantului de acces la documentele referitoare la procedura de constatare a neîndeplinirii obligațiilor inițiată împotriva Lituaniei pentru neimplementarea Directivei 2010/64/UE (1).
            
         
      Motivele și principalele argumente
   
   În susținerea acțiunii, reclamanta invocă cinci motive.
   
               1.
            
            
               Primul motiv, întemeiat pe lipsa unei aprecieri concrete a cererii de acces la documente conform Regulamentului nr. 1049/2001, cu încălcarea jurisprudenței relevante.
            
         
               2.
            
            
               Al doilea motiv, întemeiat pe invocarea nelegală a unor prezumții generale referitoarea la divulgarea documentelor, cu nerespectarea principiilor identificate de jurisprudența citată.
            
         
               3.
            
            
               Al treilea motiv, întemeiat pe neefectuarea unei examinări specifice și efective a riscului pentru fiecare document vizat, cu încălcarea jurisprudenței citate.
            
         
               4.
            
            
               Al patrulea motiv, întemeiat pe neefectuarea unei examinări specifice și efective a unui acces parțial posibil, cu încălcarea jurisprudenței citate.
            
         
               5.
            
            
               Al cincilea motiv, întemeiat pe eroarea vădită de apreciere privind existența unui interes public major, cu nerespectarea principiilor stabilite de jurisprudența citată.
            
         
      (1)  Directiva 2010/64/UE a Parlamentului European și a Consiliului din 20 octombrie 2010 privind dreptul la interpretare și traducere în cadrul procedurilor penale (JO 2010, L 280, p. 1)